***KVINNUR VIÐ VÓN***

***BØNARÆTLANIR FYRI NOVEMBER 2024 – VESTUR- OG MIÐ AFRIKA***

1. Harri, lat Anda Tín styrkja sambondini millum felagsskapir, ið stríðast ímóti menniskjahandli, so teir kunnu fáa størri ávirkan. (Filippibrævið 2:2)
2. Gud, styrk kvinnur í Benin, ið eru atsøktar fyri sína trúgv, og eru vrakaðar av monnum sínum og familjuni. Lat tær halda halda fast við Teg. (1. Pætursbræv 3:14)
3. Faðir, lat menn í Miðafrikanska Lýðveldinum, sum eru rýmdir frá konu sínari, ið er við barn, koma aftur og kærleiksfult taka sær av familju sínari. (Efesusbrævið 5:25)
4. Gud, lat einligar kvinnur á Fílabeinsstrondini tilogna sær praktiskan førleika og finna varandi størv, so tær kunnu fáa nøktandi inntøku at forsyrgja familjuni. (Sálmur 90:7)
5. Góði Harri, gev leiðarunum í Gabon vísdóm, so teir á rættan hátt kunnu handfara náttúruríkidømið í landinum og verja tilfeingið har burðardygt. (Orðtøkini 2:6)
6. Faðir, reis upp trúgvandi í Liberia, ið andaliga kunnu stuðla einkjum, leiða tær til grøðing fyri sinnið og hjálpa teimum til fíggjarligt sjálvbjargni. (Sálmur 68:6 – ensk 68:5)
7. Harri, hjálp trúgvandi í Mali, ið ynskja at giftast, at bíða eftir gudrøknum maka. Lat hjúnalag teirra vera Tær til æru. (2. Korintbræv 6:14)
8. Faðir, fría ungdómin í Nigeria frá syndafullu strembanini eftir at gerast rík. Hjálp teimum at tráa eftir sanna ríkidøminum, ið einans finst í Tær. (Matteus 6: 19-21)
9. Gud, lat samkomulimir í Senegal taka ímóti TWR *Kvinnur við Vón* og fara undir at nýta bønarkalendararnar at biðja fyri kvinnum um allan heim. (Kolossebrævið 4:2)
10. Faðir, brót leinkjurnar, ið binda nógvar kvinnur í Benin til rúsdrekka, rúsevni og siðloysi. Lat tær finna andaligt frælsi í Tær. (Sálmur 72:12)
11. Gud, lat kvinnur í Miðafrikanska Lýðveldinum, ið verða viðfarnar eins og trælir í hjúnalagnum, finna frælsi og styrki í nærveru Tíni við at líta á Teg. Endurnýggja sálir teirra. (Sálmur 23)
12. Harri, gev kvinnunum á Fílabeinsstrondini, ið hava útbúgving og starv, vísdóm at kunna taka sær av báði arbeiði og heimi. (Orðtøkini 3:5)
13. Faðir, lat samljóð og einleika ráða millum íbúgvarnar í Gabon, og ger tey før fyri at loysa ymisku áskoðanirnar í semju. (1. Pætursbæv 3:8)
14. Harri, vit biðja fyri fíggjarligum støðufesti í Liberia. Lat fólkið har leita til Tín at finna vísdóm og frið, og at Tú mást nøkta tørv teirra. (Filippibrævið 4:6-7)
15. Gud, vit biðja Teg fyri fólkinum í Mali, at tey mugu síggja ein enda á kríggi, náttúruvanlukkum og øðrum viðurskiftum, ið elva til matvørutrot. (Filippibrævið 4:19)
16. Faðir, fría kirkjur og samkomur í Nigeria frá følskum profetum og lærarum, ið lumpa góðtrúgvin fólk fyri egnan vinning. (Matteus 7: 15-20)
17. Harri, vek upp trúgvandi í Benin, ið kunnu hjálpa heimleysum kvinnum. Lat eina loysn finnast fyri hesar kvinnur, ið hava tørv á hjálp. (Matteus 25:35)
18. Faðir, vit biðja um grøðing og frið í heimunum hjá kvinnum á Fílabeins­strondini, ið líða undir harðskapi í heimum sínum. (Jóhannes 14:27)
19. Gud, hjálp teimum trúgvandi í Gabon at kunngera evangeliið um Jesus við dirvi, so at orð Títt kann verða útbreitt kring landið. (Efesusbrævið 6:19)
20. Vit takka Tær, Harri, at trúartænasta okkara í Liberia bjóðar kvinnum har útbúgving og handaliga venjing. Veit Tú fígging, so trúartænastan kann víðkast. (Orðtøkini 9:9)
21. Himmalski Faðir, vit biðja Teg um at veita teimum báði tímiliga og andaliga hjálp, sum eru rakt av vatnflóð í bygdum og býum í Mali. (Sálmur 93:4)
22. Faðir, reis upp gudrøknar leiðarar í Nigeria, ið kunnu stjórna landinum í falsloysi, skýggja mutur og lætta um líðingina hjá fólkinum. (2.Mósebók 18:21)
23. Harri og Gud okkara, vit biðja, at hjún á Fílabeinsstrondini, serstakliga tey trúgvandi, vilja søkja sameining heldur enn hjúnaskilnað. (1.Tessalonikubræv 3:12)
24. Faðir, gev leiðarunum og íbúgvunum í Gabon vísdóm og evni at økja um búskapin, so fólkið kann hava eitt virðiligt lív. (Jeremias 29:1)
25. Harri, lat Anda Tín vegleiða øll tey, ið eru tengd at evangelisku átøkunum í Mali í vetur. Lat mong koma at kenna Teg gjøgnum hesi átøk. (Ápostlasøgan 28:31)
26. Gud, kom kvinnum í Nigeria til hjálpar, ið er misnýttar, lítilsgjørdar og útarmaðar orsakað av teirra kyni. (Sálmur 82: 3 - 4)
27. Faðir, samein kirkjur og samkomur í Liberia, so tær kunnu hava sama hjarta og sinni og samstarva í royndini at náa land sítt fyri Kristus. (1. Korintbræv 1:10)
28. Harri, vit biðja, at Mali kann verða loyst frá kreftum uttanífrá, ið royna at taka ræði á landinum. Ger at fólkið vil venda sær til Tín at fáa vegleiðing, frið og vón, meðan tey bíða. (Sálmur 27:14)
29. Gud, veit teim trúgvandi í Gabon meiri vísdóm og skynsemi. Nú kirkjur og samkomur verða noyddar at steingja, lat tey trúgvandi biðja fyri kirkju- og samkomuleiðarum og øllum limunum. (1. Korintbræv 12::7)
30. Harri, broyt hjørtuni á monnunum í Holi ættarbólkinum í Benin, sum ikki vilja hava konur sínar at vera fíggjarliga væl fyri, og tí royna at gera tær fátækar. (Sálmur 103:6)

**Undirvísa, lívga, útgera kvinnur til at læra, biðja, lurta, vaksa og geva**

***KVINNUR VIÐ VÓN***

**twrwomenofhope**

**Grein til umhugsan**

***Gud virkar framvegis mitt í ruðuleikunum!*** *eftir Sphiwe Nxumalo-Ngwenya, økissamskipara hjá TWR Kvinnur við Vón í Afrika, og Victoire Fayé, landssamskipara á Fílabeinsstrondini*

Á Fílabeinsstrondini, ið er eitt av 23 londum í Vestur- og Mið Afrika, hevur verið lutfalsliga trygt, eftir at landið hevur ment seg síðani borgarakríggið har í landinum í 2011. Tó hava allir landspartar í økinumseinastu mongu árini verið fyri torgreiddum og drúgvum kreppum so sum ógvusligum harðskapi, politiskum støðuloysi, veðurlagsbroytingum, veikum stjórnum, áhaldandi fátækradømi, eini ridlandi vánaligari, sosialari skipan og óstøðugum samfeløgum í landinum. At megna gerandisdagin er ógvuliga avbjóðandi hjá teimum 63.5 milliónum sárbaru kvinnum, børnum og monnum, sum búleikast í økinum.

Mongumflakkandi fólk, ið eru tvingsilsflutt úr hesum øki, serstakliga kvinnur og børn, hava tillagað seg tilumstøðurnar runt um á Fílabeinsstrondini, serstakliga í Abidjan, ið er fíggjardepilin í landinum. Vit takka Gudi fyri, at TWR *Kvinnur við Vón* trúartænastan er útbreidd í Abidjan, og er stutt síðani víðkað til Yamoussoukro, ið er høvuðsstaður í landinum.

Stutt síðanigreiddi Macy Domingo, sum erfyrsti økissamskipari á Fílabeinsstrondini, frá lítillátnu byrjanini hjá trúartænastuni:

“Vit høvdu einki –einki stað har vit kunduhittast, og onga skrivstovu,” sigur Domingo. “Vit vóru einans eldhugað at tæna Harranum og trúðu, at Hann svarar bønum. Eftir, at vit høvdu verið í álvarsamari og áhaldandi bøn, gjørdi Gud okkumein møguleika – tveir bønarbólkar vórðu stovnaðir, og farið var undir trúartænastuna.”

Síðan 2007 er trúartænastan vaksin við fleiri bønarbólkum, og bólkum í ymiskum aldri, ið lurta á ymiskum miðlapallum. Kvinnur koma saman at biðja runt um í Abidjan, og eisini á sosialum fjølmiðlapallum. Á Facebook eru yvir túsund limir runt um í landinum. Onnur eru á WhatsApp, ið røkkur longri út um landið.

TWR Kvinnur við Vón á Fílabeinsstrondini heldur fram at náa kvinnur, ið hava upplivað sálarligar løstir, at verða gjørdar heimleysar, at vera avbyrgdar ella misnýttar.

Victoire Fayé, núverandi TWRlandssamskipari á Fílabeinsstrondini, sigur: “Bøn okkara er, at vit kunnu halda fram at hjálpa kvinnum eins og Salarmata, ið sendi okkum hesa frásøgn: “Tá ið stjórnarkvettið hendi í landi mínum, ið hevur mark til Fílabeinsstrondina, var eg noydd at flýggja. Eg havi funnið tykkum á Facebook og havi fylgt við undirvísing tykkara, ið hevur styrkt meg tilat møta enn einum nýggjum degi. Eg havi bjóðað skyldfólki og vinum, sum eisini eru tvingsilsflutt, at seta seg í samband við tykkum gjøgnum Facebook ella WhatsApp. Eg samskifti eisini gjøgnum SMS við onnur, ið ikki eru á Facebook.”

Hvørt ár ger *Kvinnur við Vón* toymið á Fílabeinsstrondini hvørja viku sendingar, ið kunnu hoyrast á staðbundnum útvarpsstøðum ella verða lutaðar á facebook og bólkum, ið lurta á ymsum miðlum. Fayé biður tykkum um at biðja fyri hesum arbeiði á Fílabeinsstrondini, “tá ið tey berakvinnunum, ið eru mitt í øllum ruðuleikanum boðskapin um Gud.”

**”Høvuðsstuðulin í øllum kristiligum arbeiði er bøn” (Eeva Vӓhӓsarja)**

***KVINNUR VIÐ VÓN* (twrwomenofhope.org)**

**Fíggjarstuðul:**

**EvR (Evangeliska Røddin) hevur konto í Betri Banka nr. 9181 000 533 7145 til at flyta pening tilskilað til TWR (Trans World Radio).**

**Allur stuðul, sum kemur inn á hesa konto fer óskerdur til arbeiðið hjá TWR.**

**TWR PO Box 12, 82002 Bratislava 22 – Slovakia –– twre@twr.org**